ผมมีอาการวิตกกังวลและเครียดเรื่องาน เรื่องสุขภาพ จนเกิดอาการซึมเศร้า ร้องไห้ รู้สึกโดดเดียว ไม่อยากทำอะไร ไม่อยากกิน ไม่สนุกสนานเหมือนเคย บางทีก็ไม่อยากมีชีวิตอยู่ ได้ไปพบแพทย์จิตเวชที่โรงพยาบาลประกันสังคม ผมได้ยา Fluoxitine มาทาน เริ่มมาได้ 2 สัปดาห์แล้วและได้ Lorazepam มาเพื่อช่วยให้หลับ ซึ่งทุกๆ เช้าจะมีอาการมึนไปครึ่งวัน ผมจึงไปหาอีกท่านที่โรงพาบาลเอกชนก็ได้ยา etifoxine มาทานเช้าเย็น ผมอยากทราบว่าอาการของผมจะหายหรือไม่ นานมั้ยครับกับยาเหล่านี้ บางวันผมมาทำงานก็หงุดหงิดกับสิ่งแวดล้อมรอบด้าน ผู้คน เสียงดังจอแจ ซึ่งผมต้องอยู่แต่หน้าคอมเพื่อทำงาน ผมเคยเป็นคนสนุกสนาน เป็นผู้นำกิจกรรมต่างๆ เที่ยวบุกเบิกไปทั่ว แต่ปัจจุบันผมกลับกลายเป็นแบบนี้ มันรู้สึกทรมานมากครับ
สวัสดีค่ะ โรคซึมเศร้า เป็นภาวะความผิดปกติทางอารมณ์ที่ผู้ป่วยอาจรู้สึกเศร้า สิ้นหวัง ช่วยเหลือตัวเองไม่ได้ หรือรู้สึกว่าตนด้อยค่า โดยเป็นมากเกินกว่า 2 อาทิตย์ โดยไม่มีช่วงที่ดีขึ้น และอาจส่งผลกระทบถึงชีวิตการทำงานหรือการเรียน รวมไปถึงการนอนหลับและการกินอยู่ได้ ดังนั้นจึงเป็นโรคที่ต้องรักษาและติดตามอาการโดยจิตแพทย์ยาที่ใช้รักษาโรคซึมเศร้าคือยาในกลุ่มต้านเศร้าที่ใช้ปรับสมดุลเคมีในสมองเช่น fluoxetine ดังที่กล่าวมาก็เป็นยาต้านเศร้าที่ใช้กันอย่างแพร่หลาย โดย fluoxetine ควรต้องใช้อย่างสม่ำเสมออย่างน้อย 2 อาทิตย์ติดต่อกันจึงจะเริ่มเห็นผลการรักษา ในบางรายอาจต้องใช้เวลามากถึง 6 อาทิตย์ ดังนั้นในระยะแรกๆแพทย์มักให้ยากลุ่มกดประสาทอ่อนๆเช่น lorazepam มาช่วยระงับอาการในเบื้องต้นก่อนแนะนำรับประทานยาตามที่แพทย์สั่งและกลับไปติดตามอาการตามนัด ไม่หยุดยาเอง และยอมรับและรับรู้ว่าเรามีโรคดังกล่าวอยู่ พยายามทำจิตใจให้สงบ ไม่ไปทุกข์หรือทรมานกับเหตุการณ์ที่เกิดขึ้น หากมีปัญหาควรพยายามขอความช่วยเหลือจากคนรอบข้าง ไม่ควรเก็บปัญหาไว้คนเดียวอ่านเพิ่มเติม